ΣΥΝΟΨΗ ΑΙΤΗΜΑΤΟΣ ΕΝΤΑΞΗΣ ΓΙΑ ΧΡΗΜΑΤΟΔΟΤΗΣΗ ΜΕΛΕΤΗΣ ΟΔΙΚΗΣ ΑΣΦΑΛΕΙΑΣ ΤΟΥ ΒΟΑΚ προς την Διαχειριστική Αρχή ΕΠΕΠ με κοινοποίηση στο Γραφείο Υπουργού, Γ. Γραμματέα, Γ. Δντη Συγκοινωνιακών και Δντη Μελετών του ΥΠΟΜΕΔΙ

Τεκμηρίωση και τεχνικά χαρακτηριστικά μελέτης

Αναφορικά με την πραγματοποίηση έργων οδικής ασφάλειας στον ΒΟΑΚ αξίζει να σημειωθεί ότι: τα θανατηφόρα ατυχήματα παρουσιάζουν σταθερή τάση αντί μείωσης την τελευταία πενταετία, πέραν από τον ανθρώπινο παράγοντα πράγμα, που οφείλεται : ι. στον μεγάλο κυκλοφοριακό φόρτο που συνεχώς αυξάνει λόγω του έντονου και ραγδαία αναπτυσσόμενου τουριστικού χαρακτήρα της Βόρειας Κρήτης, ιι στην ‘’γήρανση’’ του δρόμου, με γεωμετρία δηλ διατομή και οριζοντιογραφία, που υλοποιήθηκε πριν 40 περίπου χρόνια, ιιι. στην περιορισμένη συντήρησή του, λόγω έλλειψης ικανών πόρων.

Καθώς η πλήρης αναβάθμιση και ολοκλήρωση του ΒΟΑΚ ΝΟΑΚ και καθέτων αξόνων συνυπολογίζοντας τα δεδομένα ωριμότητας των μελετών και των χρηματοδοτήσεων έχει μακροπρόθεσμο ορίζοντα ΠΡΟΤΕΙΝΟΥΜΕ να εκπονηθεί ένα βραχυπρόθεσμο πρόγραμμα με χρονικό ορίζοντα υλοποίησης μέχρι το 2018 που θα έχει σαν αντικείμενο την λήψη και εφαρμογή βραχυπρόθεσμων μέτρων για την βελτίωση της οδικής ασφάλειας . Συγκεκριμένα : Κατασκευή αντιολισθηρών ταπήτων κατά τμήματα, Αντικατάσταση της κατακόρυφης και οριζόντιας σήμανσης μαζί με τοποθέτηση αξιόπιστων ορίων ταχύτητας (η μελέτη έχει ήδη εκπονηθεί και εγκριθεί από την ΔΜΕΟ), Αντικατάσταση των φθαρμένων και υποβιβασμένων στηθαίων ασφαλείας, Βελτίωση των επικλίσεων σε συγκεκριμένες οδικές καμπύλες, ‘Άμεση αντιμετώπιση των λιθοπτώσεων και μικρο-κατολισθήσεων είτε με πλέγματα επένδυσης είτε με βραχοπαγίδες είτε με κατασκευή τοίχων αντιστήριξης ή άλλους τεχνικούς τρόπους, Διευθέτηση του παράπλευρου δικτύου όπου υπάρχει και των απαιτούμενων προσβάσεων για να κλείσουν ισόπεδες διασταυρώσεις αγροτικών κ.λ.π. δρόμων, Βελτίωση του υδραυλικού συστήματος απορροής των ομβρίων σε συγκεκριμένες θέσεις και ισόπεδες διασταυρώσεις, Αναβάθμιση και συντήρηση του συστήματος ηλεκτροφωτισμού, Οπτικές επισημάνσεις ημέρας και νύκτας όπως φωτεινές ή αντανακλούμενες οριοσημάνσεις, σπινθηρίζοντα γραμμικά φώτα. κ.α., σε οδικά τμήματα κυρίως καμπυλών που έχουν αυξημένη επικινδυνότητα, κ.α.

Για την υλοποίηση των παραπάνω, απαιτείται άμεση προκήρυξη και ανάθεση των σχετικών μελετών για κάθε νομό, προκειμένου να καταγραφούν και κωδικοποιηθούν τα προβλήματα του οδικού περιβάλλοντος για τους παραπάνω άξονες.

Χανιά, 3.4.2014 Ο Διευθύνων Σύμβουλος του ΟΑΚ ΑΕ Λευτέρης Κοπάσης